**Vyhodnotenie medzirezortného pripomienkového konania**

Zákon, ktorým sa mení a dopĺňa zákon Národnej rady Slovenskej republiky č. 13/1993 Z. z. o umeleckých fondoch v znení neskorších predpisov

|  |  |
| --- | --- |
| Spôsob pripomienkového konania |   |
| Počet vznesených pripomienok, z toho zásadných | 8 /3 |
| Počet vyhodnotených pripomienok | 8 |
|  |  |
| Počet akceptovaných pripomienok, z toho zásadných | 2 /0 |
| Počet čiastočne akceptovaných pripomienok, z toho zásadných | 2 /0 |
| Počet neakceptovaných pripomienok, z toho zásadných | 4 /3 |
|  |  |
| Rozporové konanie (s kým, kedy, s akým výsledkom) |  |
| Počet odstránených pripomienok |  |
| Počet neodstránených pripomienok |  |

Sumarizácia vznesených pripomienok podľa subjektov

|  |  |  |  |  |  |
| --- | --- | --- | --- | --- | --- |
| **Č.** | **Subjekt** | **Pripomienky do termínu** | **Pripomienky po termíne** | **Nemali pripomienky** | **Vôbec nezaslali** |
| 1. | Ministerstvo hospodárstva Slovenskej republiky | 2 (2o,0z) | 0 (0o,0z) |  |  |
| 2. | Rozhlas a Televízia Slovenska | 4 (1o,3z) | 0 (0o,0z) |  |  |
| 3. | Verejnosť | 2 (2o,0z) | 0 (0o,0z) |  |  |
| 4. | Úrad jadrového dozoru Slovenskej republiky | 0 (0o,0z) | 0 (0o,0z) | x |  |
| 5. | Štatistický úrad Slovenskej republiky | 0 (0o,0z) | 0 (0o,0z) | x |  |
| 6. | Ministerstvo vnútra Slovenskej republiky | 0 (0o,0z) | 0 (0o,0z) | x |  |
| 7. | Ministerstvo obrany Slovenskej republiky | 0 (0o,0z) | 0 (0o,0z) | x |  |
| 8. | Národný bezpečnostný úrad | 0 (0o,0z) | 0 (0o,0z) | x |  |
| 9. | Ministerstvo zdravotníctva Slovenskej republiky | 0 (0o,0z) | 0 (0o,0z) | x |  |
| 10. | Ministerstvo dopravy a výstavby Slovenskej republiky | 0 (0o,0z) | 0 (0o,0z) | x |  |
| 11. | Ministerstvo financií Slovenskej republiky | 0 (0o,0z) | 0 (0o,0z) | x |  |
| 12. | Ministerstvo práce, sociálnych vecí a rodiny Slovenskej republiky | 0 (0o,0z) | 0 (0o,0z) | x |  |
| 13. | Úrad priemyselného vlastníctva Slovenskej republiky | 0 (0o,0z) | 0 (0o,0z) | x |  |
| 14. | Ministerstvo spravodlivosti Slovenskej republiky - Sekcia legislatívy | 0 (0o,0z) | 0 (0o,0z) | x |  |
| 15. | Ministerstvo pôdohospodárstva a rozvoja vidieka Slovenskej republiky | 0 (0o,0z) | 0 (0o,0z) | x |  |
| 16. | Ministerstvo životného prostredia Slovenskej republiky | 0 (0o,0z) | 0 (0o,0z) | x |  |
| 17. | Národná banka Slovenska | 0 (0o,0z) | 0 (0o,0z) | x |  |
| 18. | Úrad geodézie, kartografie a katastra Slovenskej republiky | 0 (0o,0z) | 0 (0o,0z) | x |  |
| 19. | Generálna prokuratúra Slovenskej republiky | 0 (0o,0z) | 0 (0o,0z) | x |  |
| 20. | Úrad pre normalizáciu, metrológiu a skúšobníctvo Slovenskej republiky (Úrad vlády Slovenskej republiky, odbor legislatívy ostatných ústredných orgánov štátnej správy) | 0 (0o,0z) | 0 (0o,0z) | x |  |
| 21. | Odbor aproximácie práva sekcie vládnej legislatívy Úradu vlády SR | 0 (0o,0z) | 0 (0o,0z) | x |  |
| 22. | Ministerstvo školstva, vedy, výskumu a športu Slovenskej republiky | 0 (0o,0z) | 0 (0o,0z) | x |  |
| 23. | Asociácia zamestnávatelských zväzov a združení Slovenskej republiky | 0 (0o,0z) | 0 (0o,0z) | x |  |
| 24. | Ministerstvo investícií, regionálneho rozvoja a informatizácie Slovenskej republiky | 0 (0o,0z) | 0 (0o,0z) | x |  |
| 25. | Protimonopolný úrad Slovenskej republiky | 0 (0o,0z) | 0 (0o,0z) | x |  |
| 26. | Ministerstvo zahraničných vecí a európskych záležitostí Slovenskej republiky | 0 (0o,0z) | 0 (0o,0z) | x |  |
| 27. | Ministerstvo spravodlivosti Slovenskej republiky | 0 (0o,0z) | 0 (0o,0z) |  | x |
| 28. | Ministerstvo kultúry Slovenskej republiky | 0 (0o,0z) | 0 (0o,0z) |  | x |
| 29. | Úrad vlády Slovenskej republiky | 0 (0o,0z) | 0 (0o,0z) |  | x |
| 30. | Úrad pre verejné obstarávanie | 0 (0o,0z) | 0 (0o,0z) |  | x |
| 31. | Úrad pre normalizáciu, metrológiu a skúšobníctvo Slovenskej republiky | 0 (0o,0z) | 0 (0o,0z) |  | x |
| 32. | Správa štátnych hmotných rezerv Slovenskej republiky | 0 (0o,0z) | 0 (0o,0z) |  | x |
| 33. | Najvyšší kontrolný úrad Slovenskej republiky | 0 (0o,0z) | 0 (0o,0z) |  | x |
| 34. | Najvyšší súd Slovenskej republiky | 0 (0o,0z) | 0 (0o,0z) |  | x |
| 35. | Národná rada Slovenskej republiky | 0 (0o,0z) | 0 (0o,0z) |  | x |
| 36. | Kancelária Ústavného súdu Slovenskej republiky | 0 (0o,0z) | 0 (0o,0z) |  | x |
| 37. | Slovenská poľnohospodárska a potravinárska komora | 0 (0o,0z) | 0 (0o,0z) |  | x |
| 38. | Združenie miest a obcí Slovenska | 0 (0o,0z) | 0 (0o,0z) |  | x |
| 39. | Splnomocnenec vlády Slovenskej republiky pre rómske komunity | 0 (0o,0z) | 0 (0o,0z) |  | x |
| 40. | Konfederácia odborových zväzov Slovenskej republiky | 0 (0o,0z) | 0 (0o,0z) |  | x |
| 41. | Republiková únia zamestnávateľov | 0 (0o,0z) | 0 (0o,0z) |  | x |
| 42. | Úrad pre dohľad nad zdravotnou starostlivosťou | 0 (0o,0z) | 0 (0o,0z) |  | x |
| 43. | Konferencia biskupov Slovenska | 0 (0o,0z) | 0 (0o,0z) |  | x |
| 44. | Asociácia priemyselných zväzov a dopravy | 0 (0o,0z) | 0 (0o,0z) |  | x |
|  | Spolu | 8 (5o,3z) | 0 (0o,0z) |  |  |

Vyhodnotenie vecných pripomienok je uvedené v tabuľkovej časti.

|  |
| --- |
| Vysvetlivky k použitým skratkám v tabuľke: |
| O – obyčajná | A – akceptovaná |
| Z – zásadná | N – neakceptovaná |
|  | ČA – čiastočne akceptovaná |

|  |  |  |  |  |
| --- | --- | --- | --- | --- |
| **Subjekt** | **Pripomienka** | **Typ** | **Vyh.** | **Spôsob vyhodnotenia** |
| **MHSR** | **K Doložke vybraných vplyvov** Odporúčame predkladateľovi priložiť k materiálu Kalkulačku nákladov. Odôvodnenie: Podľa aktuálnej Jednotnej metodiky na posudzovanie vybraných vplyvov je Kalkulačka nákladov povinnou súčasťou Analýzy vplyvov na podnikateľské prostredie. | O | A | Kalkulačka nákladov priložená k Analýze vplyvov na podnikateľské prostredie. |
| **MHSR** | **K Doložke vybraných vplyvov** Odporúčame predkladateľovi v Doložke vybraných vplyvov v časti 8 "Preskúmanie účelnosti" doplniť termín preskúmania účelnosti. Odôvodnenie: Podľa aktuálnej Jednotnej metodiky na posudzovanie vybraných vplyvov je v tejto časti povinné uviesť nie len kritériá preskúmania účelnosti, ale aj termín, po ktorom by malo dôjsť k preskúmaniu účelnosti.  | O | A | Doložka vybraných vplyvov doplnená podľa pripomienky. |
| **RTVS** | **k bodu 3 návrhu zákona - § 15**Podľa navrhovanej právnej úpravy by mal verejnoprávny vysielateľ odvádzať za rozhlasové vysielanie voľných literárnych a hudobných diel príspevok vo výške 0,14% z úhrad za služby verejnosti poskytované Rozhlasom a televíziou Slovenska v oblasti rozhlasového a televízneho vysielania ročne. Predkladateľ zákona opomína skutočnosť, že v čase, keď zákon NR SR č. 13/1993 Z. z. nadobudol účinnosť, existoval samostatný rozhlasový verejnoprávny vysielateľ a bol stanovený samostatný koncesionársky poplatok za používanie rozhlasových prijímačov (tzn. príspevok za rozhlasové vysielanie voľných literárnych a hudobných diel podľa § 15 vo výške 0,14% sa odvádzal len z koncesionárskych poplatkov za používanie rozhlasových prijímačov). V súčasnosti však existuje už len jeden verejnoprávny vysielateľ, ktorý zabezpečuje vysielanie rozhlasových ako aj televíznych programových služieb a zákonom je stanovená len jedna úhrada za služby verejnosti poskytované Rozhlasom a televíziou Slovenska v oblasti rozhlasového a televízneho vysielania, ktorá je určená na financovanie nie len rozhlasového, ale aj televízneho vysielania. Podľa navrhovanej úpravy by však verejnoprávny vysielateľ mal za rozhlasové vysielanie voľných literárnych a hudobných diel odvádzať príspevok z celého objemu úhrad za služby verejnosti poskytované Rozhlasom a televíziou Slovenska v oblasti rozhlasového a televízneho vysielania (tzn. aj z tej časti úhrad, ktorá je určená na financovanie televízneho vysielania či iných zákonom stanovených úloh). Navrhovaná právna úprava teda zvyšuje finančné zaťaženie verejnoprávneho vysielateľa, čo nie je v súlade s programovým vyhlásením vlády SR na obdobie rokov 2021-2024, v ktorom sa uvádza, že verejnoprávny vysielateľ je v dlhodobom horizonte a najmä v európskom kontexte finančne poddimenzovaný a preto vláda SR prijme také legislatívne opatrenia, ktoré mu poskytnú priestor pre stabilizáciu plnenia jej zákonných úloh. Ďalej je potrebné poukázať aj na skutočnosť, že navrhovaný príspevok sa má odvádzať z celého objemu úhrad za služby verejnosti poskytované Rozhlasom a televíziou Slovenska v oblasti rozhlasového a televízneho vysielania bez akéhokoľvek zohľadnenia nákladov verejnoprávneho vysielateľa na správu, výber a vymáhanie tejto úhrady. Aj z tohto dôvodu žiadame vypustiť platenie príspevkov do umeleckých fondov podľa § 15 zákona NR SR č. 13/1993 Z. z. | Z | N | Pripomienka je nad rámec návrhu. Úprava § 15 predstavuje iba zosúladenie terminológie s platnou právnou úpravou. |
| **RTVS** | **k bodu 3 návrhu zákona - § 16**Podľa navrhovanej právnej úpravy by mal verejnoprávny vysielateľ odvádzať za televízne vysielanie voľných literárnych diel, hudobných diel a diel výtvarných umení príspevok vo výške 0,1% z úhrad za služby verejnosti poskytované Rozhlasom a televíziou Slovenska v oblasti rozhlasového a televízneho vysielania ročne. Predkladateľ zákona opomína skutočnosť, že v čase, keď zákon NR SR č. 13/1993 Z. z. nadobudol účinnosť, existoval samostatný televízny verejnoprávny vysielateľ a bol stanovený samostatný koncesionársky poplatok za používanie televíznych prijímačov (tzn. príspevok za televízne vysielanie voľných literárnych diel, hudobných diel a diel výtvarných umení podľa § 16 vo výške 0,1% sa odvádzal len z koncesionárskych poplatkov za používanie televíznych prijímačov). V súčasnosti však existuje už len jeden verejnoprávny vysielateľ, ktorý zabezpečuje vysielanie rozhlasových ako aj televíznych programových služieb a zákonom je stanovená len jedna úhrada za služby verejnosti poskytované Rozhlasom a televíziou Slovenska v oblasti rozhlasového a televízneho vysielania, ktorá je určená na financovanie nie len televízneho, ale aj rozhlasového vysielania. Podľa navrhovanej úpravy by však verejnoprávny vysielateľ mal za televízne vysielanie voľných literárnych diel, hudobných diel a diel výtvarných umení odvádzať príspevok z celého objemu úhrad za služby verejnosti poskytované Rozhlasom a televíziou Slovenska v oblasti rozhlasového a televízneho vysielania (tzn. aj z tej časti úhrad, ktorá je určená na financovanie rozhlasového vysielania či iných zákonom stanovených úloh). Navrhovaná právna úprava teda zvyšuje finančné zaťaženie verejnoprávneho vysielateľa, čo nie je v súlade s programovým vyhlásením vlády SR na obdobie rokov 2021-2024, v ktorom sa uvádza, že verejnoprávny vysielateľ je v dlhodobom horizonte a najmä v európskom kontexte finančne poddimenzovaný a preto vláda SR prijme také legislatívne opatrenia, ktoré mu poskytnú priestor pre stabilizáciu plnenia jej zákonných úloh. Ďalej je potrebné poukázať aj na skutočnosť, že navrhovaný príspevok sa má odvádzať z celého objemu úhrad za služby verejnosti poskytované Rozhlasom a televíziou Slovenska v oblasti rozhlasového a televízneho vysielania bez akéhokoľvek zohľadnenia nákladov verejnoprávneho vysielateľa na správu, výber a vymáhanie tejto úhrady. Aj z tohto dôvodu žiadame vypustiť platenie príspevkov do umeleckých fondov podľa § 16 zákona NR SR č. 13/1993 Z. z. | Z | N | Pripomienka je nad rámec návrhu. Úprava § 16 predstavuje iba zosúladenie terminológie s platnou právnou úpravou. |
| **RTVS** | **k bodu 3 návrhu zákona (všeobecná)**Účelom úhrady za služby verejnosti poskytované Rozhlasom a televíziou Slovenska v oblasti rozhlasového a televízneho vysielania je podľa § 2 zákona č. 340/2012 Z. z. finančné zabezpečenie služieb verejnosti v oblasti rozhlasového a televízneho vysielania, ktoré poskytuje RTVS. Podľa § 4 ods. 3 a 4 zákona č. 340/2012 Z. z. môže RTVS použiť príjmy z úhrady a príjmy z pokút podľa tohto zákona výhradne na zabezpečenie služieb verejnosti v oblasti rozhlasového a televízneho vysielania a na zabezpečenie výberu, kontroly platenia a vymáhanie úhrady a pokút podľa tohto zákona. Z uvedených zákonných ustanovení je zrejmé, že príjem z úhrady nie je určený na financovanie existencie a činnosti iných subjektov, a to vrátane umeleckých fondov. Navrhovaná zmena uvedená v bode 3 návrhu novely predstavuje nepriamu novelu zákona č. 340/2012 Z. z., keďže nad rámec zákona č. 340/2012 Z. z. rozširuje účel použitia úhrady za služby verejnosti poskytované Rozhlasom a televíziou Slovenska v oblasti rozhlasového a televízneho vysielania, a to o financovanie existencie umeleckých fondov. Navyše navrhovaná právna úprava je navyše diskriminačná. Hoci používateľom voľných literárnych a hudobných diel v rozhlasovom a televíznom vysielaní je nie len verejnoprávny vysielateľ, ale aj súkromní vysielatelia, tak povinnosť platiť príspevky za rozhlasové a televízne vysielanie voľných literárnych a hudobných diel je fakticky uložená len verejnoprávnemu vysielateľovi. Navrhovaná právna úprava teda porušuje princíp rovnosti pred zákonom garantovaný Ústavou SR. Z týchto dôvodov žiadame vypustiť platenie príspevkov do umeleckých fondov podľa § 15 a 16 zákona NR SR č. 13/1993 Z. z. | Z | N | Účelom úpravy § 15 a 16 je zosúladenie použitej terminológie s platnou právnou úpravou. § 15 a 16 neupravujú účel použitia úhrady za služby verejnosti poskytované Rozhlasom a televíziou Slovenska v oblasti rozhlasového a televízneho vysielania, ale určujú výšku príspevku za použitie voľných diel, ktorá sa určuje ako percento z určeného základu. |
| **RTVS** | **k § 20 písm. e)** V predloženej novele predkladateľ nijako nereaguje na ustanovenie § 20 písm. e) zákona NR SR č. 13/1993 Z. z., podľa ktorého „Používatelia diel sú povinní odvádzať za použitie diel príspevok vo výške 1%, a to pri rozhlasovom a televíznom vysielaní z celkového výnosu rozhlasových a televíznych poplatkov tak, že Literárny fond dostane 50%, Hudobný fond 35% a Fond výtvarných umení 15% z tejto sumy.“ Predmetné ustanovenia sa týka všetkých používateľov, ktorí diela používajú v rozhlasovom alebo televíznom vysielaní (formulácia „používatelia diel“). Rozhlasové a televízne poplatky (vyhláška Federálneho ministerstva spojov č. 51/1985 Zb., ktorou sa vydáva Rozhlasový a televízny poriadok) boli zrušené už zákonom NR SR č. 212/1995 Z. z. o koncesionárskych poplatkoch a o zmene zákona č. 468/1991 Zb. o prevádzkovaní rozhlasového a televízneho vysielania v znení neskorších predpisov. Z tohto dôvodu používatelia diel pri rozhlasovom a televíznom vysielaní (tzn. súkromní vysielatelia aj verejnoprávny vysielateľ) v súčasnosti už nemôžu platiť takýto príspevok. Odporúčame preto rozšíriť návrh novely o vypustenie § 20 písm. e) zákona NR SR č. 13/1993 Z. z. | O | N | § 20 písm. e) upravené podľa pripomienky vznesenej verejnosťou. |
| **Verejnosť** | **návrhu Zákona**1. V § 16 sa slová „Literárny fond dostane 50 %, Hudobný fond 35 % a Fond výtvarných umení 15 %“ nahrádzajú slovami „Literárny fond dostane 40 %, Hudobný fond 40 % a Fond výtvarných umení 20 %“. 2. V § 20, písmeno e) sa slová „rozhlasových a televíznych poplatkov“ nahrádzajú slovami „úhrad za služby verejnosti poskytované Rozhlasom a televíziou Slovenska v oblasti rozhlasového vysielania a televízneho vysielania“. 3. V § 20, písmeno e) sa slová „celkového výnosu“ vypúšťajú. 4. V § 20, písmeno e) sa slová „Literárny fond dostane 50 %, Hudobný fond 35 % a Fond výtvarných umení 15 %“ nahrádzajú slovami „Literárny fond dostane 40 %, Hudobný fond 40 % a Fond výtvarných umení 20 %“. | O | ČA | Pripomienka nad rámec návrhu. § 20 písm. e) upravené podľa pripomienky. |
| **Verejnosť** | **Čl.1 návrhu Zákona**Čl. 1 návrhu Zákona navrhujeme doplniť o ďalšie body: - V § 16 sa slová „Literárny fond dostane 50 %, Hudobný fond 35 % a Fond výtvarných umení 15 %“ nahrádzajú slovami „Literárny fond dostane 40 %, Hudobný fond 40 % a Fond výtvarných umení 20 %“. - V § 20, písmeno e) sa slová „rozhlasových a televíznych poplatkov“ nahrádzajú slovami „úhrad za služby verejnosti poskytované Rozhlasom a televíziou Slovenska v oblasti rozhlasového vysielania a televízneho vysielania“. - V § 20, písmeno e) sa slová „celkového výnosu“ vypúšťajú. - V § 20, písmeno e) sa slová „Literárny fond dostane 50 %, Hudobný fond 35 % a Fond výtvarných umení 15 %“ nahrádzajú slovami „Literárny fond dostane 40 %, Hudobný fond 40 % a Fond výtvarných umení 20 %“. | O | ČA | Pripomienka nad rámec návrhu. § 20 písm. e) upravené podľa pripomienky. |